CELEX: 32007D0593
Language: el
Date: 2007-08-27 00:00:00
Title: 2007/593/ΕΚ: Απόφαση της Επιτροπής, της 27ης Αυγούστου 2007 , περί χορήγησης στην Ιρλανδία και το Ηνωμένο Βασίλειο πρόσθετων ημερών αλιείας για ενισχυμένο πιλοτικό πρόγραμμα συλλογής στοιχείων δυνάμει του παραρτήματος ΙΙΑ του κανονισμού (ΕΚ) αριθ. 41/2007 του Συμβουλίου [κοινοποιηθείσα υπό τον αριθμό Ε(2007) 3983]

30.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 226/28
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Αυγούστου 2007
   περί χορήγησης στην Ιρλανδία και το Ηνωμένο Βασίλειο πρόσθετων ημερών αλιείας για ενισχυμένο πιλοτικό πρόγραμμα συλλογής στοιχείων δυνάμει του παραρτήματος ΙΙΑ του κανονισμού (ΕΚ) αριθ. 41/2007 του Συμβουλίου
   [κοινοποιηθείσα υπό τον αριθμό Ε(2007) 3983]
   (Το κείμενο στην αγγλική γλώσσα είναι το μόνο αυθεντικό)
   (2007/593/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 41/2007 του Συμβουλίου, της 21ας Δεκεμβρίου 2006, περί καθορισμού, για το 2006, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως τα σημεία 11.4 και 11.5 του παραρτήματος IIA,
   Εκτιμώντας τα ακόλουθα:
   
               (1)
            
            
               Στο παράρτημα ΙΙΑ του κανονισμού (ΕΚ) αριθ. 41/2007 προσδιορίζεται μεταξύ άλλων ο μέγιστος αριθμός ημερών κατ' έτος, κατά τις οποίες τα κοινοτικά σκάφη τα οποία φέρουν τράτες, δανέζικους γρίπους ή παρόμοια εργαλεία, εκτός από δοκότρατες, μπορούν να παραμένουν εντός της Θάλασσας της Ιρλανδίας.
            
         
               (2)
            
            
               Ο κανονισμός (ΕΚ) αριθ. 41/2007 επιτρέπει στην Επιτροπή να διαθέτει στα κράτη μέλη 6 ή 12 πρόσθετες ημέρες αλιείας στη Θάλασσα της Ιρλανδίας βάσει ενισχυμένου πιλοτικού προγράμματος συλλογής στοιχείων.
            
         
               (3)
            
            
               Στις 30 Απριλίου 2007 η Ιρλανδία και το Ηνωμένο Βασίλειο υπέβαλαν κοινή πρόταση για ένα τέτοιο πρόγραμμα. Η πρόταση εγκρίθηκε στις 13 Ιουνίου 2007.
            
         
               (4)
            
            
               Στο πλαίσιο του ενισχυμένου πιλοτικού προγράμματος συλλογής στοιχείων, πρέπει να διατεθούν 6 ή 12 πρόσθετες ημέρες αλιείας στη Θάλασσα της Ιρλανδίας για σκάφη που φέρουν σημαία Ιρλανδίας ή Ηνωμένου Βασιλείου ανάλογα με το μέγεθος των ματιών των αλιευτικών εργαλείων που φέρει το σκάφος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τα σκάφη που φέρουν σημαία Ιρλανδίας ή Ηνωμένου Βασιλείου και συμμετέχουν στο ενισχυμένο πιλοτικό πρόγραμμα συλλογής στοιχείων που υποβλήθηκε στις 30 Απριλίου 2007, ο μέγιστος αριθμός ημερών αλιείας στην περιοχή που αναφέρεται στο σημείο 2.1 στοιχείο γ) του παραρτήματος ΙΙΑ του κανονισμού (ΕΚ) αριθ. 41/2007, όπως καθορίζεται στον πίνακα Ι του εν λόγω παραρτήματος, αυξάνεται ως εξής:
   
               α)
            
            
               κατά 6 ημέρες για σκάφη που φέρουν εργαλεία τα οποία αναφέρονται στα σημεία 4.1.α iv) και 4.1.α v) του εν λόγω παραρτήματος·
            
         
               β)
            
            
               κατά 12 ημέρες για σκάφη που φέρουν εργαλεία τα οποία αναφέρονται στο σημείο 4.1.α του παραρτήματος ΙΙΑ του κανονισμού (ΕΚ) αριθ. 41/2007, εκτός των εργαλείων που αναφέρονται στα σημεία 4.1.α iv) και 4.1.α v) του εν λόγω παραρτήματος.
            
         Άρθρο 2
   1.   Επτά ημέρες μετά τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης, η Ιρλανδία και το Ηνωμένο Βασίλειο υποβάλλουν στην Επιτροπή πλήρη κατάλογο των σκαφών που έχουν επιλεγεί να συμμετάσχουν στο ενισχυμένο πιλοτικό πρόγραμμα συλλογής στοιχείων.
   2.   Μόνο τα σκάφη που έχουν επιλεγεί και συμμετάσχει μέχρι το πέρας του ενισχυμένου πιλοτικού προγράμματος συλλογής στοιχείων επωφελούνται από τη διάθεση των πρόσθετων ημερών βάσει των προβλεπόμενων στο άρθρο 1.
   Άρθρο 3
   Δύο μήνες μετά το πέρας του ενισχυμένου πιλοτικού προγράμματος συλλογής στοιχείων, η Ιρλανδία και το Ηνωμένο Βασίλειο αποστέλλουν στην Επιτροπή έκθεση με τα αποτελέσματα του ενισχυμένου πιλοτικού προγράμματος συλλογής στοιχείων.
   Άρθρο 4
   Η παρούσα απόφαση απευθύνεται στην Ιρλανδία και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 27 Αυγούστου 2007.
      
         
            Για την Επιτροπή
         
         Joe BORG
         
         
            Μέλος της Επιτροπής
         
      
   
   
      (1)  ΕΕ L 15 της 20.1.2007, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 898/2007 (ΕΕ L 196 της 28.7.2007, σ. 22).